|  |
| --- |
|  |

Den 31. marts 2021

**Referat fra Ældrerådsmødet den 18. marts 2021.**

Dato - tidspunkt: 18. marts 2021 fra 11.30 – 14.30

Sted: Den Blå Diamant – mødelokale 22 og 23 (Pulsen og Lynet – plan 2.)

Afbud: Hermann, Elisabeth

Referent: Thilde

**Ad 1. Godkendelse af referat fra den 22. oktober 2020**

 Godkendt

**Ad 2. Godkendelse af dagsorden.**

 Godkendt

**Ad 3. Orientering fra forvaltningen**

* 1. **Status på Covid-19**

Lars Olesen gav Ældrerådet et indblik i hele ”Covid-19 rejsen” fra start og til nu.

Forløbet har været meget udfordrende og krævede handling fra dag et. Der har igennem hele forløbet været høj fokus på smitten og smitteopsporingen, og kommunen har været hele ”møllen” igennem på plejecentrene mht. restriktioner, smitte, besøgsantal osv. Der har været smittede på flere af plejecentrene, men der kom hurtigt styr på situationen ved hjælp fra de dygtige ansatte, og i dag er incidenstallene lave. Der er ikke længere besøgsrestriktioner, og mange af de ældre er blevet vaccineret i starten af året. Der blev i den forbindelse etableret et call center til de +85 årige, så de kunne blive hjulpet med tider mv., ligesom der blev udarbejdet en kvalitetsstandard, hvor der blev tilbudt kørsel til vaccinationscentrene som en ekstra service. Kommunen har bl.a. stillet medarbejdere til rådighed på Vinkelvej i Viborg for at hjælpe ifm. vaccineringen – nu er der kommet en satellit i KCL. På nuværende tidspunkt er medarbejderne på plejecentrene stort set vaccinerede. Det er ikke alle borgere og alt personale, der har takket ja til vaccinen, men langt de fleste har.

Det har været et stort arbejde at være i dialog med Styrelsen omkring, hvor ofte personalet skulle testes, som har kørt fra dgl. testning til hver 6 uge. Nu bruges der PCR tests, som er de bedste, og personalet skal stadig testes, selvom de er vaccineret.

Skive Kommune bruger stadig meget energi på at hjælpe alle.

* 1. **Orientering om regnskabet for 2020**

Lars Olesen orienterede Ældrerådet om regnskabsresultaterne for 2020.

Der var en opsparet gæld på 33 mio. på Ældreområdet – i 2020 viste sig et overskud på 7,1 mio. for første gang i en længere årrække. Covid-19 har haft indflydelse på tallene, og alle Covid-19 relaterede udgifter er bl.a. registreret, så man kan bedre kan danne sig et overblik.

I budget 2020 blev der afsat 12 mio. - ca. 5,1 mio. til demografi og ca. 5,8 mio. til refusionsborgere.
Der er sparet på uddannelse og kurser, mens der har været flere udgifter til Hospice.

Der har været en lav sygefraværsprocent i 2020 indenfor ældreområdet.

Budgetopfølgning fylder rigtig meget og har ikke været sat på stand by under Covid-19, og der skal en stram økonomistyring til.

* 1. **Drøftelse af budget 2022**

På mødet orienterede Lars Olesen Ældrerådet om en status på processen i forbindelse med Budget 2022 herunder de kommende høringer.Budget 2022 er i den politiske fase – lukket punkt, og der er afleveret en plan. Derefter kommer høringsperioden, hvor Ældrerådet igen skal samles til et møde.

Lars Olesen orienterede endvidere om, at der indstilles til, at plejecentrene i Hem og Rønbjerg lukkes. Både beboer og personale er flyttet godt videre.

* 1. **Orientering om status på strukturanalysen**

Lars Olesen orienterede Ældrerådet om status på strukturanalysen.

Styregruppen har set oplæggene fra de 4 grupper. De har været så fine, og byrådet præsenteres for dem i slutningen af måneden.

Ældrerådsmedlemmerne fortæller, at det har været en øjenåbner at sidde med i grupperne, og at det har været en god oplevelse.

Der blev fra nogle af medlemmerne forespurgt, hvorvidt oplæggene/rapporterne kunne blive offentliggjort overfor de øvrige medlemmer. Det blev aftalt, at slidse´ne bliver gennemgået på næste møde, hvis det er muligt.

Vedrørende plejebolig strukturanalysen:

Tomgangshusleje – hvad gør vi? Kan der tænkes anderledes? Hvordan kan man komme ud af lejeaftalerne med boligselskaberne?

**Ad 4. Godkendelse af årshjul og gennemgang af mødedatoer for 2021**

Der blev foretaget ændringer/tilføjelser til årshulet jfr. nedenstående:

Formanden konstituerer sig hver 2. år.
Marts: ”Forslag til budget 2022” flyttes til januar næste år.

”Udarbejdelse af årshjul og fastlæggelse af mødedatoer” flyttes til januar næste år

Maj: Høringssvar til budget 2022 er for tidlig. Det flyttes til et ekstraordinært møde efter offentliggørelsen medio juni.

Sidst i september – temamøde med kontaktråd

November – stormødet med kontaktråd udsættes til næste år.

Valg i november

Der blev i fællesskab aftalt følgende mødedatoer:

28. april 9.30 – 12.30 hvor også Marianne Frost og Lena Haras deltager (kursuslokale 1 på Møllegården)

26. maj 9.30 – 12.30 (kursuslokale 1 på Møllegården)

16. juni 9.30 – 12.30 (mødelokale 22 plan 2 i Den Blå Diamant - Lynet)

20 august 9.30 – 11.30 (mødelokale 23 plan 2 i Den Blå Diamant – Pulsen)

17. september 9.30 – 12.30 (mødelokale 23 plan 2 i Den Blå Diamant – Pulsen)

15. oktober 9.30 – 12.30 (mødelokale 23 plan 2 i Den Blå Diamant – Pulsen)

26. november 9.30 – 12-30 + julefrokost (kursuslokale 1 på Møllegården)

**Ad 5 Orientering om status på vedtægter for kontaktråd**

Punktet udskydes til næste møde.

**Ad 6. Tilsynsrapporter 2020**

Ældrerådet fik udleveret tilsynsrapporter samt handleplaner. Det blev aftalt, at Marianne Frost deltager på næste Ældrerådsmøde, hvor hun så vil gennemgå materialet.

**Ad 7. Drøftelse af Ældrerådsvalg**

Der kom forslag om, at der skulle sættes en pasus i Midt på ugen, hvor der bliver fortalt om ældrerådets arbejde, hvorefter man selv kan melde sig. Måske en avisartikel med et interview/avisartikel.

Lars Olesen foreslår brug af videofilm til at nå ud til evt. nye medlemmer. Han vil sende dem rundt, der lige er lavet som inspiration. Lena Haras vil kunne hjælpe. Det kan efterfølgende lægges på nettet.

Det har ikke tidligere haft effekt at tage ud og fortælle om det – ingen møder op.

Det blev drøftet, hvem af medlemmerne, der gerne vil indgå i en valgbestyrelse. Karl er afgående og vil gerne stille op.

Inger-Marie stiller også gerne op, men hun har ikke besluttet, om hun genopstiller til Ældrerådet.

Det aftales, at Lena Haras inviteres med på næste møde, så der kan tales yderligere omkring film mv.

**Ad. Evt.**

Lars vil orientere om en vaskeordning på næste møde.